2009-ben a LEN-kupában a döntőig jutott csapatával. Ebben az évben ismét magyar bajnok lett. Tagja volt a világbajnokságon hetedik helyen végzett válogatottnak. Novemberben magyar kupa-győztes volt. Az év végén a csoportkőrben búcsúzott bajnokok ligájától. 2010-ben megvédte bajnoki címét. A világligában és a világkupában hatodik, az Európa-bajnokságon ötödik lett. A következő szezonban a spanyol CN Sabadellben játszott. Új klubjával spanyol bajnok és BEK-győztes lett. Ezt követően az olimpiai felkészülést szem előtt tartva visszatért Magyarországra és újra a Dunaújvárosban szerepelt. A magyar bajnokságban negyedik helyen végeztek. A válogatottal bronzérmes lett az Európa-bajnokságon és a selejtezőn kivívták az olimpiai indulás jogát. Az olimpián negyedik helyezést ért el. Ezt követően újra a Sabadellhez igazolt. 2013-ban ismét BEK-győztes lett.